gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8337, del 12-07-2018 (2018/6760)

RESOLUCIÓ de 26 de març de 2018, del director general, per la qual el director adjunt d'Avaluació de Projecte cessa, a l'empara del que es disposa en el Decret 95/2016, de 29 de juliol, del Consell.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/6760


Data del document
:   26-03-2018

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * Institut Valencià de Finances

RESOLUCIÓ de 26 de març de 2018, del director general, per la qual el director adjunt d'Avaluació de Projecte cessa, a l'empara del que es disposa en el Decret 95/2016, de 29 de juliol, del Consell. [2018/6760]  
Per Resolució del director general de l'Institut Valencià de Finances (IVF) de data 22 de novembre de 2016, es va designar la directora adjunta Legal i el director adjunt d'Avaluació de Projectes, a l'empara del que es disposa en el Decret 95/2016, de 29 de juliol, del Consell, publicat en el DOGV número 7930, de 2 de desembre de 2016.  
Amb data 22 de març de 2018, el treballador va avisar de la seua voluntat d'extingir el contracte de treball amb l'IVF, i va donar per finalitzada la seua relació laboral per baixa voluntària el 26 de març de 2018.  
Per això, fent ús de les competències atribuïdes en l'article 10 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i les delegades mitjançant l'acord del Consell General de l'Institut Valencià de Finances, de 30 de març de 2009, resolc:  
  
Primer  
El cessament de Juan Ángel Poyatos León, amb DNI [?]174W, com a director adjunt d'Avaluació de Projectes, amb efectes del 26 de març de 2018.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució podrà interposar-se recurs d'alçada davant el conseller d'Hisenda i Model Econòmic en el termini d'un mes, comptador des de l'endemà de la seua publicació, sense perjudici que els interessats en puguen interposar, si escau, qualsevol altre que estimen procedent.  
  
València, 26 de març de 2018.- El director general: Manuel Illueca Muñoz.
Diari Oficial de la Generalitat Valenciana


Sumari del DOGV 8270, del 10-04-2018 (2018/2712)

Informació pública de la modificació puntual 1/2016 del PGOU, de canvi d'ús parcel·la destinada a VPP a dotacional públic i de l'inici del procés de consulta.
--------------------------------------------------------------------------------------------------------------------------------------------------------------

### Dades del document

Número de DOGV
:   8270

Data del DOGV
:   10-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2712


Data del document
:   13-03-2018

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Informació pública de la modificació puntual 1/2016 del PGOU, de canvi d'ús parcel·la destinada a VPP a dotacional públic i de l'inici del procés de consulta. [2018/2712]  
Vist que el Ple de l'Ajuntament (04/18), en sessió ordinària celebrada el 5 de març de 2018, va aprovar per unanimitat sotmetre a informació pública la modificació puntual 1/2016 de canvi d'ús parcel·la destinada a VPP a dotacional públic (exp. 2016/001670P), per un període de 45 dies, el document de modificació puntual del PGOU d'Orpesa 1/2016 de canvi d'ús de parcel·la destinada a VPP a dotacional públic (equipament educativocultural (S.QE)), així com iniciar el procés de consulta a les administracions públiques afectades i persones interessades, durant el mateix termini d'informació pública, amb petició dels informes exigibles d'acord amb la legislació sectorial. La falta d'emissió d'informe en el termini d'un mes permetrà prosseguir la tramitació de les actuacions.  
Dins del pla de participació publica, i a tals efectes es publicarà un anunci en el Diari Oficial de la Generalitat Valenciana i en un diari no oficial d'àmplia difusió en la localitat. L'esmentat termini començarà a comptar des de l'endemà de la publicació de l'anunci en el diari oficial.  
  
Així mateix, es realitzarà inserció en la pàgina web municipal www.oropesadelmar.es de la documentació sotmesa a informació pública. La dita documentació de modificació puntual així com l'expedient administratiu podrà ser examinada en les dependències municipals d'urbanisme, síties al carrer Laura de Cervellón, número 5 d'Orpesa, de dilluns a divendres de 09.00 a 14.00 hores.  
Durant esta fase, es podran formular al·legacions i observacions, i aportar tot tipus de documentació o mitjans de prova que s'estimen adequats per a reforçar-les.  
  
Orpesa, 13 de març de 2018.- L'alcalde president: Rafael Albert Roca.
Diari Oficial de la Generalitat Valenciana


Sumari del DOGV 8421, del 12-11-2018 (2018/10411)

Notificació de la sentència dictada en el judici verbal número 731/2017.
------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10740


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 731/2017. [2018/10852]  
Procediment verbal (desnonament precari 250.1.2.) 731/2017  
Demandant: Ana María Ivars Asensio.  
Procuradora: Encarnación González Cano.  
Demandat: George David Jackson.  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix procediment verbal (desnonament precari 250.1.2) 731/2017 a instàncies d'Ana María Ivars Asensio, representada per la procuradora Encarnación González Cano, contra George David Jackson, en el qual s'ha acordat notificar George David Jackson que en data 21 de març de 2018 s'ha dictat sentència que l'afecta, i contra la qual pot interposar recurs d'apel·lació en el termini de 20 dies hàbils, a comptar des de la seua publicació en el Diari Oficial de la Generalitat Valenciana, en forma prevista en la Llei d'enjudiciament civil.  
Per a conéixer el contingut íntegre d'aquesta resolució, podrà personar-se en l'oficina judicial, situada a València, av. Professor López Piñero número 14 de València (Ciutat de la Justícia de València).  
I perquè servisca de notificació de forma deguda, amb prevenció dels recursos expressats en l'esmentada resolució a George David Jackson, que es troba en parador ignorat, expedisc aquest edicte.  
  
València, 19 de setembre de 2018.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8221, del 26-01-2018 (2017/11701)

Notificació de la sentència dictada en el procediment ordinari número 921/2016.
-------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11085


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 921/2016.  
 [2017/11044]  
En aquest procediment ordinari 921/2016 seguit a instàncies de Wolkswagen Finance, SA, EFC, contra José Serrano Laup, s'ha dictat la sentència, que literalment diu el següent:  
  
«Procediment: assumpte civil 000921/2016.  
Sentència número 215/2017  
Jutgessa que la dicta: Elisa Martí Vilache.  
Lloc: Castelló de la Plana.  
Data: 24 d'octubre de 2017.  
Part demandant: Wolkswagen Finance, SA, EFC.  
Advocat: José Alberto Pizcueta Pedra.  
Procurador: Jesús Rivera Huidobro.  
Part demandada: José Serrano Laup.  
Advocat/a: -  
Procurador/a: -  
Objecte del judici: ordinaris.  
Elisa Marti Vilache, magistrada jutgessa titular del Jutjat de Primera Instància número 3 de Castelló de la Plana, he vist aquestes actuacions de procediment ordinari número 921/2016, seguides davant d'aquest jutjat a instàncies de Wolkswagen Finance, SA, EFC, representat pel procurador senyor Rivera Huidobro, i defés pel lletrat senyor Pizcueta Pedra, contra José Serrano Laup, en situació de rebel·lia processal, en reclamació d'una quantitat per import de 13.778,22 ?.  
Dispositiva  
S'estima íntegrament la demanda interposada pel procurador senyor Rivera Huidobro, en nom i representació de Volkswagen Finance, SA, EFC, contra José Serrano Laup, en situació de rebel·lia processal, i en conseqüència, condemne la part demandada a pagar a l??actora la suma de 13.778,22 ?, més interessos remuneratoris pactats des de l'impagament, i faig condemna expressa a costes a la part demandada.  
  
Lliureu testimoniatge d'aquesta sentència per a la seua unió a les actuacions i arxiveu l'original en el llibre de sentències d'aquest jutjat.  
Contra aquesta sentència pot interposar-se recurs d'apel·lació davant de l'Audiència Provincial de Castelló, en el termini de 20 dies des de la notificació d'aquest edicte, i serà requisit indispensable per a admetre'l a tràmit que s'acredite haver consignat, en l'entitat de crèdit i en el compte de dipòsits i consignacions obert a nom d'aquest jutjat, un dipòsit per import de 50 euros.  
Aquesta és la meua sentència, que pronuncie, mane i firme.»  
  
Atés que el demandat, José Serrano Laup, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 11 de desembre de 2017.- La lletrada de l'Administració de justícia: Vicenta Doménech del Rey.
Diari Oficial de la Generalitat Valenciana


Sumari del DOGV 8262, del 27-03-2018 (2018/3037)

Informació pública de l'obertura d'un període de consulta pública en relació amb l'esborrany del Projecte de decret del president de la Generalitat pel qual es creen el Premi President i els Premis de la Generalitat i es regulen els corresponents a les Fogueres per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3037


Data del document
:   22-03-2018

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de l'obertura d'un període de consulta pública en relació amb l'esborrany del Projecte de decret del president de la Generalitat pel qual es creen el Premi President i els Premis de la Generalitat i es regulen els corresponents a les Fogueres per a l'exercici 2018.  
 [2018/3037]  
D'acord amb el que estableix l'article 43.1.c de la Llei 5/1983, de 30 de desembre, del Consell, així com l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, i de conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, la Direcció General d'Anàlisi, Polítiques Públiques i Coordinació inicia un període d'audiència pública com a part del procés d'elaboració de l'esborrany del projecte de decret esmentat, durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
  
L'esborrany del projecte de decret podrà ser consultat en la web de Presidència de la Generalitat en l'apartat Normativa en tramitació, http://www.presidencia.gva.es/normativa-en-tramitacion, i en el portal de Transparència de la Generalitat, http://www.gvaoberta.gva.es.  
Les al·legacions, els suggeriments o les observacions podran ser dirigits per a la seua consideració a la Subdirecció General d'Organització i Coordinació, i es remetran al Registre General de la Presidència de la Generalitat, situat al carrer d'en Bou, 9-11, 46190 València, o a través de l'adreça electrònica area\_de\_jhkejvyyavsf@fyh.bp.  
  
València, 22 de març de 2018.- El director general d'Anàlisi, Polítiques Públiques i Coordinació: Julián López Milla.
Diari Oficial de la Generalitat Valenciana


Sumari del DOGV 8297, del 17-05-2018 (2018/4681)

Formalització del contracte número IV-MY002/2018. Assegurança multirisc dels béns mobles i immobles de l'Institut Valencià d'Atenció Social i Sanitària (IVASS) per a un any.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/4681


Data del document
:   04-05-2018

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número IV-MY002/2018. Assegurança multirisc dels béns mobles i immobles de l'Institut Valencià d'Atenció Social i Sanitària (IVASS) per a un any. [2018/4681]  
1. Entitat adjudicadora  
a) Organisme: Institut Valencià d'Atenció Social i Sanitària (IVASS).  
b) Dependència que tramita l'expedient: Àrea de Contractacions.  
c) Número d'expedient: IV-MY002/2018.  
d) Adreça d'internet del perfil del contractant: www.contrataciondelestado.es.  
  
2. Objecte del contracte  
Segur multirisc dels béns mobles i immobles de l'Institut Valencià d'Atenció Social i Sanitària (IVASS) per a un any.  
a) Tipus: serveis.  
b) Lots: no.  
c) CPV: 66515000-3.  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 8236 de 16 de febrer de 2018.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: un sol criteri d'adjudicació.  
  
4. Valor estimat del contracte  
143.000,00 euros.  
  
5. Pressupost de licitació del contracte  
Import total: 65.000,00 euros   
  
6. Formalització  
a) Data d'adjudicació: 25 d'abril de 2018.  
b) Data de formalització del contracte: 30 d'abril de 2018.  
c) Contractista: ALIIANZ, Compañía de Seguros y Reaseguros, SA.  
d) Import d'adjudicació: 25.694,00 - IVA exclòs.  
  
València, 4 de maig de 2018. - El director general de l'Institut Valencià d'Atenció Social i Sanitària: Ángel Bonafé Osca.
Diari Oficial de la Generalitat Valenciana


Sumari del DOGV 8362, del 16-08-2018 (2018/7945)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   8362

Data del DOGV
:   16-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7945


Organisme emissor
:   Cooperativa de Servicios Cárnicos, COOP V.

Tipus de document
:   Anunci

Informació pública de l'acord de dissolució de la cooperativa. [2018/7945]  
L'Assemblea general de la Cooperativa de Servicios Cárnicos, Cooperativa Valenciana, vàlidament celebrada en segona convocatòria amb data 31 de juliol de 2018, va adoptar per unanimitat l'acord de procedir a la seua dissolució.  
Cosa que es fa pública en compliment de l'article 81.3 de Decret legislatiu 2/2015, de 15 de maig, pel qual s'aprova el text refós de la Llei de cooperatives de la Comunitat Valenciana.  
  
Betxí, 10 d'agost de 2018.- Els liquidadors: Áurea Sabater Viñals, Áurea Sangüesa Sabater i Carlos Sangüesa Sabater.
Diari Oficial de la Generalitat Valenciana


Sumari del DOGV 8243, del 27-02-2018 (2018/1723)

Licitació número PMME/2017/1/1. Substitució de la fusteria exterior del CEIP González Gallarza.
-----------------------------------------------------------------------------------------------

### Dades del document

Número de DOGV
:   8243

Data del DOGV
:   27-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/1723


Data del document
:   20-02-2018

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * contracte d'obres

Licitació número PMME/2017/1/1. Substitució de la fusteria exterior del CEIP González Gallarza. [2018/1723]  
1. Entitat adjudicadora  
a) Organisme: Ajuntament d'Alaquàs.  
b) Dependencia que tramita l'expedient: Negociat de Contractació.  
  
c) Número d'expedient: 910/2018.  
  
2. Objecte del contracte  
a) Descripció de l'objecte: contracte per a l'execució dels treballs de substitució de la fusteria exterior del CEIP González Gallarza.  
b) Lloc d'execució: CEIP González Gallarza.  
c) Termini d'execució: sis setmanes.  
  
3. Tramitació, procediment i adjudicació  
a) Tramitació: urgent.  
b) Procediment: obert.  
c) Adjudicació: s'hauran de detallar i valorar les millores a proposar que tinguen relació directa amb l'objecte del contracte, conforme als criteris definits en la clàusula 11a i 12a del plec de clàusules administratives particulars.  
  
4. Pressupost base de licitació  
190.082,64 - més l'IVA vigent.  
  
5. Garanties  
a) Provisional: no és procedent.  
b) Definitiva: 5 % de l'import d'adjudicació, exclòs l'IVA.  
  
6. Informació i obtenció de la documentació  
a) Entitat: Ajuntament d'Alaquàs. Departament de Contractació.  
  
b) Domicili: c/ Major, 88.  
c) Localitat i codi postal: 46007 Alaquàs.  
d) Telefon: 999 152 616.  
e) Fax: 780 733 025.  
f) Plecs en: www.alaquas.org (perfil del contractant) i https//contrataciondelestado.es/wps/portal/licitaciones (plataforma de contratactació de l'Estat).  
g) Data límit d'obtenció de documents i informació: durant el termini de 13 dies naturals següents a la publicació de l'anunci en el DOGV.  
  
  
7. Requisits específics del contractista  
a) Clasificació: no és procedent.  
b) Altres requisits: la solvència establida en les clàusules 11a i 12a del plec de clàusules administratives particulars.  
  
8. Presentació de les sol·licituds de participació  
a) Data límit de presentació: les sol·licituds de participació es presentaran durant el termini de 13 dies naturals, comptats des de l'endemà de la publicació de l'anunci en el DOGV.  
b) Documentació a presentar: es troba indicada en la clàusula 12a del plec de clàusules administratives particulars.  
c) Lloc de presentació:  
1. Entitat: Ajuntament d'Alaquàs. Registre General de l'Ajuntament, Oficina d'Informació al Ciutadà, planta baixa.  
2. Domicili: c/ Major, 88.  
3. Localitat i codi postal: 46663 Alaquàs.  
  
Alaquàs, 20 de febrer de 2018.- L'alcaldessa: Elvira García Campos.
Diari Oficial de la Generalitat Valenciana


Sumari del DOGV 8345, del 24-07-2018 (2018/6794)

Informació pública de la modificació puntual número 23 de les normes subsidiàries de planejament.
-------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6794


Data del document
:   09-07-2018

Organisme emissor
:   Ajuntament de Benifaió

Tipus de document
:   Anunci

Descriptors 

:   * Benifaió
    * pla d'urbanisme
    * administració local

Informació pública de la modificació puntual número 23 de les normes subsidiàries de planejament. [2018/6794]  
Per acord plenari de data 28 juny de 2018 s'ha acordat sotmetre a informació pública la modificació puntual número 23 de les normes subsidiàries de planejament de Benifaió. La modificació afecta:  
  
1. Modificació de les normes generals d'ús:  
Normes urbanístiques. 3. Normes generals d'edificació i usos.  
Capítol III. Condicions generals d'ús.  
2. Modificació de les normes de volum i ús en sòl no urbanitzable:  
  
Normes urbanístiques. 3. Normes generals d'edificació i usos.  
Capítol IV. Normativa específica de zones. Ordenances. Normes d'ús i volum en sòl no urbanitzable comú.  
En compliment de l'esmentat acord i, de conformitat amb allò previst en l'article 57 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública per un termini de 45 dies a comptar des de l'endemà de la publicació del present anunci en el Diari Oficial de la Generalitat Valenciana.  
Durant aquest termini podrà ser examinat l'expedient per qualsevol interessat en les dependències municipals (3a planta de l'Ajuntament de Benifaió), perquè es formulen les al·legacions que s'estimen pertinents. També estarà a la disposició dels interessats en la seu electrònica d'aquest ajuntament www.benifaio.es.  
Així mateix, per l'esmentat acord plenari de data 27 de juny de 2018, s'ha aprovat suspendre la concessió de llicències en aquelles zones en què el contingut de la present modificació supose una variació del règim urbanístic vigent. La suspensió durarà fins a l'aprovació definitiva de la modificació i, com a màxim, dos anys des de la publicació de l'acord en el Diari Oficial de la Generalitat Valenciana.  
  
  
Benifaió, 9 de juliol de 2018.- L'alcaldessa: Marta Ortiz Martínez.